S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	RNDr. Boris Ďuriš	
Pracovisko:	UIPŠ ŠVS Bratislava	
Pracovné zaradenie:	Riaditeľ odboru	
Znalosť jazykov:	AJ, NJ	

2. Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	17.2.-18.2.2011	
Prijímajúca organizácia:	European Schoolnet	
Účel cesty:	Účasť na ASPECT Strategic Seminar on Educational Publishing Futures	
Spôsob financovania:	UIPŠ (letenka, ubytovanie, stravné, vreckové)	
		
3. Rámcový program pobytu: 
17.2.2011 v ranných hodinách transport do Bruselu (prekročenie hranice o 4:55), od 14.00 do 19.00 účasť na seminári budúcnosti vzdelávacieho obsahu.
18.2.2011 pokračovanie seminára od 9.00 do 16.00,  vo večerných hodinách návrat (prekročenie hranice o 22:00)
4. Stručný priebeh rokovaní, resp. študijného pobytu:
Dňa 17. a 18.2 2011 sa konal seminár Educational Publishing Futures organizovaný organizáciou European Schoolnet (EUN), ktorá je združením 31 ministerstiev školstva v Európe. V závere správy je odkaz na jednotlivé prezentácie vystupujúcich rečníkov. Seminár príhovorom otvoril výkonný šéf EUN p.Durando, ktorý predstavil EUN a projekty nimi realizované. Poukázal na 3 faktory úspešnosti: obsah, prístupnosť a využiteľnosť resp. použiteľnosť. Jim Ayre oboznámil zúčastnených s LRE – learning resources exchange projektom (projekty Celebrate, Calibrate, Melt, Aspect ktoré vyústili do LRE).  Nasledujúci rečník Graham Taylor  mal tri tézy, čo môžu vydavatelia doniesť do učenia a vzdelávania, prečo si vybrať profesionálne vyrobené zdroje, a prečo potrebujeme podporu pre vysoko kvalitné riešenia. Rob Abel pokračoval s prednáškou o interoperability štandardoch (IMS). Cathrine Lucet mala prednáška o prechode z textovej formy do digitálnej. Poukázala na spôsob rozdeľovania financií vo Francúzsku. Will Ellis sa zaoberal interaktívnymi tabuľami možnosťou zavedenia nejakých štandardov pre obsahovú interoperabilitu, ktorá by mohla byť výhodou pre výrobcov aj užívateľov. David Massart hovoril o najlepších skúsenostiach štandardmi pre obsah vychádzajúcich z projektu Aspect. Doporučoval SCORM a common cartridge štandard pre tvorbu digitálnych obsahov. Warwick Bailey pokračoval v popise najlepších skúsenostiach v oblasti vzdelávacích obsahových štandardoch. Cristina Mussinelli IDPF – predstavila EPUB (electronic publication) – otvorený štandard - pre výmenu a dodávku publikácií založených na web štandardoch. V piatok 18.2.2011 som sa zúčastnil skupiny zaoberajúcej sa problematikou interaktívnych tabúl(IWB). V rámci tohto panelu sa rozoberali príležitosti tvorby obsahu pre IWB pre výrobcov. Predstavili sa Acer, Smart technology, Mimio, fy. Interactive. Kvalitný obsah by mal mať tieto vlastnosti: adaptabilita, rôznorodosť, modulárnosť, prenositeľnosť a zdielateľnosť a meniteľnosť, ľahko použiteľný, štruktúrovaný. V rámci panelu sa riešili otázky ako EUN môže pomôcť v spolupráci užívateľov, prevádzkovateľov a vydavateľov. Digitálne učebnice - prezentácia p. Tosi z Talianska. V súčasnosti len prebiehajú výbery a rozhodnutia na ministerskej úrovni a v spolupráci s dodávateľmi chcú zadefinovať pravidlá pre DU. Owen Wiht z fy. Pearson - Always learning – predviedol prezentáciu zameranú na využitiu  smart phonov pri učení sa. Je predpoklad, že tablety budú v blízkej budúcnosti stáť 100 USD a z toho vyplýva, že e-book sa stane kultúrnou normou. Peter  Scott open university UK. Ebook otvorená vízia učenia sa. Odprezentoval zaujímavé ukážky z praxe. Nasledoval ukážka KlasCement portálu www.klascement.net vytvorený s podporou Flámskeho ministerstva školstva a neziskovej organizácie. Marc Roder z EK hovoril o eLearning a digital agende v EU. Stratégia 2020 predpokladá, že 3 percenta HDP by mali byť investované do vývoja a výskumu. V prípade záujmu o bližšie informácie  sú prezentácie k dispozícii na http://www.aspect-project.org/node/128.

5. Odporúčané závery:
Prijať na úrovni ministerstva koncepciu v oblasti využívania digitálneho obsahu učiteľom, študentom s možnosťou využitia tohto obsahu na viacerých zariadeniach (NB, Ipad, mobile, IWB). Zdôraznenie významu spolupráce tvorcov obsahu a ministerstva školstva, uvažovať do budúcna nad PPP projektmi do ktorých by vstupovali profesionálny tvorcovia obsahu, učitelia – hľadať riešenia na koexistenciu profesionálneho obsahu a obsahu generovaným používateľmi s cieľom vytvoriť jednotnú platformu pre používateľov DVO. Dôraz na e-učebnice v prípade, že bude zavedený štandard na ktorom sa pracuje. V budúcnosti užšie spolupracovať s dodávateľmi (tvorcami, vydavateľstvami) pri návrhu koncepcie, výmene poznatkov a skúsenosti s novými zariadeniami používaných vo výučbe. Je potrebné ujasniť si terminológiu v tejto oblasti. Zadefinovať pojmy ako napr. digitálna učebnica, e- učebnica. Bude potrebné sa venovať problematike copyright. 
6. Prehľad prinesenej dokumentácie a miesto jej uloženia:
Materiály sú na uvedenej adrese alebo v elektronickej podobe k dispozícii na vyžiadanie – boris.duris@svsba.sk

7. Osobitne vyhodnotený očakávaný prínos ZPC:
Účasť na seminári mi umožnila nadobudnúť informácie o súčasnom stave a náčrtu budúcnosti vydávania vzdelávacieho a digitálneho obsahu pre školy. Získal som prehľad o stave distribúcie digitálneho obsahu v niektorých krajinách EÚ.
8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete

Správu vypracoval: 		RNDr. Boris Ďuriš
Dátum: 			Bratislava 24. február 2011

Správu schválil: 		PaedDr. Roman Baranovič, generálny riaditeľ ÚIPŠ